पाएं अपने शहर की ताज़ा ख़बरें और फ्री ई-पेपरडाउनलोड करें
रांची। राजधानी के लॉज, होटलों और गेस्ट हाउसों में देह-व्यापार का सिलसिला थम नहीं रहा है। बीती रात करीब साढ़े नौ बजे कोतवाली पुलिस ने अपर बाजार स्थित रामेश्वर लॉज में छापा मारकर दो जोड़ों को पकड़ लिया।
पुलिस को सूचना मिली थी कि लॉज में युवक-युवतियों का अवैध तरीके से आना-जाना और ठहरना लगा रहता है। कोतवाली इंस्पेक्टर सूर्यभूषण शर्मा और एएसआई अबरार खान के नेतृत्व में पुलिस ने जब छापा मारा तो जोड़े उल्टे-सीधे बहाने बनाने लगे। पुलिस हिरासत में लिए गए युवकों में विशेश्वर कुमार चतरा जिले के बंधवा का रहने वाला है जबकि सुमित कुमार गोविंदपुर कर्रा का निवासी है।
तीन दिन पहले भाग कर की शादी
होटल के कमरा नं. 301 से पकड़े गए विशेश्वर से पूछताछ करने पर उसने बताया कि जिस युवती के साथ वह पकड़ा गया है वह उसकी पत्नी है। उसने कहा कि युवती घाटो (वेस्ट बोकारो) की रहनेवाली है और तीन दिन पूर्व उसने उससे घर से भगाकर शादी की है।
प्रेमिका है, शादी करने वाला हूं
छापेमारी में पकड़ा गया सुमित ने खुद का कपड़ा व्यवसायी बताया और कहा कि उसके साथ पकड़ी गई महिला लोहरदगा की है। वह उससे जल्द ही शादी करने वाला है। हालांकि पुलिस को उस पर विश्वास नहीं हो रहा क्योंकि महिला की उम्र युवक से काफी अधिक है। अंदेशा है कि पूरा मामला सेक्स रैकेट से जुड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn